《题绿萝庵寄希公并致王司马》
明代·邓仪

熙春门外鄂城南，古阜丛林锁翠岚。坛净不容纤垢入，禅高那翠俗人参。

云归虎洞萝阴合，日照龙潭塔影涵。莫怪辞荣王驾部，偏来此地结茅庵。

作者简介：邓仪，字文度，尝自号为山子，故名其斋曰进往以字励，晚更骆泾山人，又自称濠南圃，明无锡人，隐逸不仕，以山人为称。